ლუდსახარში ჩერნა-ჰორა

ლუდსახარში ჩერნა-ჰორა (ჩეხ. Pivovar Černá Hora) — ერთ-ერთი უძველესი ლუდსახარში ჩეხეთში. მდებარეობს სამხრეთ მორავიის მხარეში, ბლანსკოს რაიონის საბაზრო ქალაქ ჩერნა-ჰორაში. ლუდსახარში „ჩერნა-ჰორა“ 2010 წლიდან ლუდსახარშთა ჰოლდინგ Lobkowicz-ის წევრია. ისტორია ჩერნა-ჰორას ლუდი ისტორიულ წყაროებში პირველად 1298 წელს ჩნდება, ხოლო ლუდსახარში პირველად 1530 წელს არის მოხსენიებული. ამ დროს ქალაქ ჩერნა-ჰორას მამული ბოსკოვიცეელი ძმების ტას და იაროსლავ ჩერნოჰორსკების საკუთრება იყო. ბოსკოვიცელი დიდგვაროვნების შემდეგ ლუდსახარშის ტრადიციები ლიხტენშტაინების გვარმა გააგრძელა, რომლებიც მას 1597 წლიდან მართავდნენ. 1948 წლის 3 ივლისს ჩეხოსლოვაკიის სურსათის სამინისტრომ ლუდსახარშის ნაციონალიზაცია მოახდინა და მფლობელებს ჩამოართვა. ამ ლუდსახარშის კვლავ პრივატიზაცია 1996 წელს მოხერხდა. 2009 წელს ის K Brewery Group-ის ერთ-ერთ, ხოლო 2010 წელს Lobkowicz Group-ის ერთ-ერთ ბრენდად იქცა. რესურსები ინტერტენეტში ოფიციალური გვერდი სქოლიო